GRAD IVANIĆ-GRAD

Upravni odjel za lokalnu samoupravu,

pravne poslove i društvene djelatnosti

UPUTE ZA PRIJAVITELJE

NA JAVNI POZIV

ZA OSTVARIVANJE PRAVA NA FINANCIRANJE PROGRAMA/PROJEKATA/MANIFESTACIJA UDRUGA I DRUGIH NEPROFITNIH ORGANIZACIJA CIVILNOG DRUŠTVA U PODRUČJU KULTURE, TEHNIČKE KULTURE, SPORTA, CIVILNOG DRUŠTVA, ZDRAVSTVA I SOCIJALNE ZAŠTITE IZ PRORAČUNA GRADA IVANIĆ-GRADA ZA 2020. GODINU –

**1.NAZIV NATJEČAJA:**

Javni poziv za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz Proračuna Grada Ivanić-Grada za 2020. godinu

Datum objave natječaja: 10 01.2020.g.

Rok za dostavu prijava: 10.02.2020.g.

**1.1.OPIS PROBLEMA ČIJEM SE RJEŠAVANJU ŽELI DOPRINIJETI OVIM POZIVOM**

Financiranje programa/projekata/manifestacija čije aktivnosti doprinose zadovoljenju javnih potreba od interesa za opće dobro koje provode udruge/organizacije civilnog društva predstavlja jedan od najvažnijih oblika suradnje Grada Ivanić-Grada i organizacija civilnog društva u provedbi javnih politika, odnosno rješavanja prioritetnih javnih potreba Grada Ivanić-Grada.

Projektom se smatra skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničeni i imaju definirane troškove i resurse.

Programi su kontinuirani procesi koji se u načelu izvode u dužem vremenskom razdoblju kroz niz različitih aktivnosti čiji su struktura i trajanje fleksibilniji. Mogu biti jednogodišnji i višegodišnji, a Grad će natječajima i javnim pozivima poticati udruge/organizacije civilnog društva na izradu višegodišnjih programa u svrhu izgradnje kapaciteta i razvoja civilnoga društva u gradu.

Jednodnevne i višednevne manifestacije su aktivnosti koje provode udruge/organizacije civilnog društva i neprofitne organizacije s ciljem davanja dodatne ponude na području Grada i razvoja Grada općenito. Mogu biti sportske, manifestacije u tehničkoj kulturi, kulturne, zabavne, socijalne, humanitarne, gastronomske i druge.

Udruge/organizacije civilnog društva koje pokazuju interes za korištenjem sredstava iz javnih izvora moraju biti spremne na ispunjavanje utvrđenih zahtjeva sa svrhom osiguranja što kvalitetnijeg nadzora nad trošenjem sredstava poreznih obveznika. Financiranje programa/projekata/manifestacija provodi se putem javnog poziva/natječaja, čime se osigurava transparentnost dodjele financijskih sredstava i omogućava dobivanje kvalificiranih prijava, odnosno odabir najkvalitetnijih programa/projekata/manifestacija.

Pod javnim izvorima podrazumijevaju se sredstva državnog proračuna, koja uključuju i namjenska sredstva od igara na sreću te sredstva proračuna županija, gradova i općina, kao i sredstva javnih fondova i prihoda javnih poduzeća i drugih javnih institucija, fondova Europske unije i inozemnih javnih izvora. U konačnici, veća otvorenost i transparentnost postupaka dodjele financijskih sredstava iz javnih izvora za programe/projekte/manifestacije od interesa za opće dobro pridonijeti će osnaživanju povjerenja građana u rad tijela javne vlasti kao i u rad organizacija civilnog društva.

**1.2 CILJEVI POZIVA I PRIORITETI ZA DODJELU SREDSTAVA**

Predmet ovog javnog poziva je prikupljanje prijedloga programa/projekata/manifestacija od interesa za opće dobro koje provode organizacije civilnog društva s područja Grada Ivanić-Grada i/ili se aktivnosti provode na području Grada Ivanić-Grada i/ili su korisnici s područja Grada Ivanić-Grada, sukladno „Strategiji ekonomskog razvoja grada za razdoblje 2014- 2020 – Ivanić-Grad 2020 – Velikim koracima naprijed u 21. stoljeće“, koju je Gradsko vijeće Grada Ivanić-Grada donijelo na svojoj 18. sjednici održanoj 23.12.2014.g., koja predstavlja ključni strateški dokument kojim se definira smjer ukupnog razvoja Grada Ivanić-Grada u razdoblju 2014. do 2020. godine, Strategiji razvoja turizma Ivanić-Grada 2018-2023, koju je Gradsko vijeće Grada Ivanić-Grada donijelo na svojoj 3.sjednici održanoj 21.09.2017.godine te sukladno Programu javnih potreba u kulturi na području Grada Ivanić-Grada u 2020. godini (KLASA:021-05/19-01/10, URBROJ:238/10-02-01-01/2-19-22), Programu javnih potreba u sportu na području Grada Ivanić-Grada za 2020.godinu (KLASA:021-05/19-01/10, URBROJ:238/10-02-01/2-19-25), Programu javnih potreba u tehničkoj kulturi Grada Ivanić-Grada za 2020.godinu (KLASA:021-05/19-01/10, URBROJ:238/10-02-01/2-19-24), Programu javnih potreba u provedbi programa i projekata udruga civilnog društva Grada Ivanić-Grada u 2020.godini (KLASA:021-05/19-01/10, URBROJ:238/10-02-01-01/2-19-19), i Programu socijalnih potreba Grada Ivanić-Grada za 2020.godinu (KLASA:021-05/19-01/10, URBROJ:238/10-02-01-01/2-19-18) koje je Gradsko vijeće Grada Ivanić-Grada donijelo na svojoj 25.sjednici održanoj 18.12.2019.godine

Cilj ovog javnog poziva je pružanje potpore udrugama/organizacijama civilnog društva čije aktivnosti doprinose zadovoljenju javnih potreba od interesa za opće dobro.

Specifični cilj ovog javnog poziva za dostavu projektnih prijedloga je unaprijediti sposobnosti udruga/organizacija civilnog društva za pružanje društvenih usluga korisnicima unutar navedenih prioritetnih područja, potaknuti udruge na unaprjeđenje kvalitete života građana, jačati partnerstva i suradnju civilnog društva s ostalim dionicima koji djeluju na pojedinom prioritetnom području.

Prioritetna područja ovog poziva za dodjelu sredstava su:

Prioritetno područje 1- kultura

Prioritetno područje 2- tehnička kultura

Prioritetno područje 2-sport

Prioritetno područje 3-civilno društvo

Prioritetno područje 4-zdravstvo i socijalna zaštita

**1.3 PLANIRANI IZNOSI I UKUPNA VRIJEDNOST POZIVA**

Za financiranje projekata/programa/manifestacija u okviru ovog poziva raspoloživ je iznos od 2.385.000,00 kuna, od toga za:

Prioritetno područje 1- kultura- 220.000,00 kn

Prioritetno područje 2-tehnička kultura 120.000,00 kn

Prioritetno područje 2-sport-1.275.000,00 kn

Prioritetno područje 3-civilno društvo-400.000,00 kn

Prioritetno područje 4-zdravstvo i socijalna zaštita-370.000,00 kn

Najmanji iznos sredstava koji se može zatražiti i odobriti za financiranje projekta/programa/manifestacija je 2.000,00 kuna, a najveći 160.000,00 kuna.

Ukoliko udruga zatraži niži ili viši iznos od propisanog iznosa koji se odobrava ovim javnim pozivom prijava će se odbiti zbog nepoštivanja propisanih uvjeta

Projekti/programi/manifestacije se mogu financirati u 100% iznosu ukupnih prihvatljivih troškova projekta/programa/manifestacije, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

**2.FORMALNI UVJETI POZIVA**

**2.1.Prihvatljivi prijavitelji:tko može podnijeti prijavu?**

Prihvatljivim prijaviteljima smatra se udruga/organizacija civilnog društva koja udovoljava sljedećim općim uvjetima:

• da je upisana u Registar udruga ili drugi odgovarajući Registar te ima sjedište i aktivno djeluje najmanje jednu godinu na području Grada Ivanić-Grada do dana raspisivanja ovog Javnog poziva,

• da je upisana u Registar neprofitnih organizacija i vodi transparentno financijsko poslovanje u skladu s propisima o neprofitnom računovodstvu;

• da je svojim statutom opredijeljena za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i Zakonom;

• udruga je ispunila ugovorne obveze preuzete temeljem prijašnjih ugovora o dodjeli bespovratnih sredstava prema Gradu te svim drugim davateljima financijskih sredstava iz javnih izvora što potvrđuje izjavom koju potpisuje osoba ovlaštena za zastupanje udruge;

• da nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;

• da se protiv udruge/organizacije civilnog društva i osobe ovlaštene za zastupanje udruge/organizacije civilnog društva ne vodi kazneni postupak i nije pravomoćno osuđena za prekršaje ili kaznena djela definirana Uredbom:

• da ima zadovoljavajuće organizacijske kapacitete i ljudske resurse za provedbu programa/projekta/manifestacije;

• da nije u stečajnom postupku, postupku gašenja, postupku prisilne naplate ili u postupku likvidacije;

• da ima Statut usklađen sa Zakonom o udrugama (Narodne novine, broj 74/14, 70/17 i 98/19) ili je podnijela zahtjev za usklađivanje statuta nadležnom uredu (što dokazuje potvrdom).

Iznimno, prijavu može podnijeti i udruga/organizacija civilnog društva koja nema sjedište na području Grada Ivanić-Grada ako djeluje na području Grada Ivanić-Grada najmanje jednu godinu do dana raspisivanja ovog Javnog poziva, ima članove i s područja Grada Ivanić-Grada te ako svoj program/projekt/manifestaciju provodi na području Grada Ivanić-Grada.

Prijavitelj može podnijeti više od jedne prijave na poziv.

Ako prijavitelj podnese više projektnih prijava(projekata/programa/manifestacija) *koje zadovoljavaju uvjete ovog poziva i prihvatljive su za financiranje*, za potpisivanje ugovora biti će, u pravilu, odabrana ona s većim brojem bodova.

Prijavitelj može istovremeno biti partner u drugoj projektnoj prijavi.

Pravo podnošenja prijave imaju i samostalni umjetnici i umjetničke organizacije te fizičke osobe s područja Grada Ivanić-Grada koje se bave književnim ili likovnim stvaralaštvom.

Uz kratki životopis i bibliografiju fizičke osobe-autori književnih djela dužni su dostaviti Obrazac obračuna projekta i Obrazac opisa projekta koji sadrži sinopsis i ogledno poglavlje književnog djela a fizičke osobe-likovni autori dužni su dostaviti Obrazac obračuna projekta i Obrazac opisa projekta koji sadrži popis samostalnih i skupnih izložbi na kojima su izlagali te naziv samostalne izložbe za koju apliciraju na Javni poziv. Potrebno je, u prilogu, dostaviti i jednu recenziju do sada ostvarenih autorskih projekata (recenziju/ predgovor književnog djela odnosno izvod iz kataloga sa zadnje samostalne izložbe).

Pravo podnošenja prijave imaju kategorizirani daroviti sportaši mlađih dobnih kategorija s područja Grada Ivanić-Grada čije su motoričke i funkcionalne sposobnosti i osobine iznad prosjeka sportske populacije istog uzrasta, odnosno čije prirodne osobine i početni rezultati ukazuju na mogućnosti ostvarenja vrhunskih rezultata u određenom individualnom sportu.

Za sportske udruge, članice Gradske zajednice sportskih udruga Grada Ivanić-Grada te za udruge u tehničkoj kulturi, članice Zajednice tehničke kulture Grada Ivanić-Grada, objedinjene prijedloge za financiranje njihovih programa, projekata i manifestacija podnosi, za sportske udruge, Gradska zajednica sportskih udruga Grada Ivanić-Grada odnosno, za udruge tehničke kulture, Zajednica tehničke kulture Grada Ivanić-Grada a u skladu s Programom javnih potreba u sportu na području Grada Ivanić-Grada za 2020.g. (KLASA:021-05/19-01/10, URBROJ:238/10-02-01/2-19-25) i Programom javnih potreba u tehničkoj kulturi na području Grada Ivanić-Grada za 2020.godinu (KLASA:021-05/19-01/10, URBROJ:238/10-02-01/2-19-24) koje je Gradsko vijeće Grada Ivanić-Grada donijelo na svojoj 25.sjednici održanoj 18.12.2019.godine te u skladu s ovim Uputama.

Za braniteljske udruge, članice Zajednice udruga proisteklih iz Domovinskog rata Grada Ivanić-Grada, objedinjene prijedloge za financiranje njihovih programa/ projekata/manifestacija podnosi Zajednica udruga proisteklih iz Domovinskog rata Grada Ivanić-Grada.

**Pravo prijave na ovaj poziv nemaju potencijalni korisnici koji su:**

- ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;

- udruge koje nisu upisane u Registar neprofitnih organizacija;

- udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile program/projekt/manifestaciju);

- udruge koje su u stečaju, likvidaciji;

- udruge koje nisu ispunile obveze vezane uz plaćanje doprinosa ili poreza;

- udruge čiji je jedan od osnivača politička stranka;

- udruge koje nisu do dana raspisivanja poziva pokrenule postupak pri Uredu državne uprave za usklađivanje Statuta sa Zakonom o Udrugama**.**

**2.2.Prihvatljivi partneri na projektu/programu**

Partnerstvo u provođenju programa/projekta/manifestacije je poželjno, ali nije obvezno.

Udruga ili druga organizacija civilnog društva može sudjelovati kao partner u više od jedne prijave. Aktivnosti i troškove svih partnera na projektu ima pravo prijaviti samo nositelj projekta. Partneri moraju zadovoljiti sve uvjete prihvatljivosti koji vrijede za prijavitelja. Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu. Izjavu popunjava i potpisuje svaki od partnera pojedinačno i mora biti priložen u izvorniku.

**2.3.Prihvatljive aktivnosti koje će se financirati putem poziva**

Predviđeno trajanje provedbe programa/projekta/manifestacije je od 01. 01. 2020. do 31.12.2020.

Projektne aktivnosti moraju se provoditi na području Grada Ivanić-Grada te moraju biti usklađene s načelima djelovanja prema Zakonu o udrugama.

**Aktivnosti u prioritetnom području 1:kultura**

-programi udruga, pojedinaca i drugih organizacija u kulturi koje su od interesa za Grad Ivanić-Grad;

-programi njegovanja tradicijskih običaja

-programi galerijskih i likovnih djelatnosti-samostalne izložbe autora s područja Grada Ivanić-Grada;

-programi glazbenih i scenskih djelatnosti;

- programi za zadovoljavanje kulturnih potreba djece i mladih;

-programi izdavanja knjiga autora s područja Grada Ivanić-Grada i časopisa u kulturi

-programi kulture nacionalnih manjina;

-znanstveno-istraživački skupovi i popratna izdanja na području kulture;

-programi kulturnih manifestacija;

-multimedijski programi koji promoviraju i prezentiraju Grad Ivanić-Grad u zemlji i inozemstvu;

-programi poticanja i razvitka kulturno-umjetničkog amaterizma;

-programi podizanja kulture življenja**;**

**-**programi zaštite i očuvanja kulturne baštine;

-programi međugradske, međužupanijske i međunarodne kulturne suradnje;

**Aktivnosti u prioritetnom području 2: tehnička kultura**

-redovne djelatnosti udruga tehničke kulture u Zajednici tehničke kulture Grada

Ivanić-Grada ,

-programi i djelatnosti darovitih, osoba s invaliditetom i djece s teškoćama u razvoju,

-nagrade i priznanja za tehnička postignuća,

-programi vannastavne tehničke aktivnosti djece, mladeži i studenata,

-programi organiziranje značajnih nacionalnih i međunarodnih priredbi,

-programi stručnog osposobljavanja i usavršavanja građana,

-programi ulaganja u razvoj tehničke kulture,

-programi poticanja stvaralačkog i znanstvenog rada,

-programi poticanja tehničkog odgoja i obrazovanja,

-poticanje znanstvenog i tehničkog opismenjivanja, a posebno mladih,

-ulaganje u razvoj natjecanja sudionika u tehničkoj kulturi,

-programi očuvanja postojeće kvalitete tehničke kulture, a posebno onog dijela koji značajno promiče Grad Ivanić-Grad na nacionalnoj i međunarodnoj razini,

-programi organiziranog osposobljavanja i usavršavanja osoba za obavljanje stručnih

poslova u tehničkoj kulturi.

**Aktivnosti u prioritetnom području 3: sport**

-programi organizacije međunarodnih sportskih manifestacija na području Grada Ivanić-Grada

-programi provođenja sportskih aktivnosti djece, mladeži i studenata u cilju kvalitetnog provođenja slobodnog vremena;

-programi sudjelovanja mladih na međunarodnim natjecanjima i državnim prvenstvima

-programi sportsko-rekreacijskih aktivnosti građana;

-programi podrške provođenju sportskih aktivnosti osoba s teškoćama u razvoju, osoba s invaliditetom i starijih osoba;

-programi podrške provođenju sportskih aktivnosti posebno nadarenih mladih sportaša s područja Grada Ivanić-Grada

**Aktivnosti u prioritetnom području 4:civilno društvo**

-programi obilježavanja značajnih datuma i važnih obljetnica, organiziranje susreta, natjecanja, priredbi, drugih manifestacija od interesa za Grad Ivanić-Grad a koji nisu iskazani u prioritetnim područjima 1,2 i 3,

-jačanje kapaciteta udruge (inicijalna pomoć udrugama za razvoj aktivnosti u lokalnoj zajednici, osnaživanje udruga koje pružaju usluge korisnicima u lokalnoj zajednici, manje potpore za nabavu opreme i slično);

-podrška institucionalnom i organizacijskom razvoju udruga s područja Grada Ivanić-Grada.

-programi udruga proizašlih iz Domovinskog rata - Zajednica udruga proizašlih iz Domovinskog rata Grada Ivanić-Grada predlaže objedinjeni program svojih udruga-članica);

-programi udruga za zaštitu okoliša, zaštitu životinja .

**Aktivnosti u prioritetnom području 5:** **zdravstvo i socijalna zaštita**

-programi socio-zdravstvene zaštite i unaprjeđenja kvalitete života starijih osoba;

-programi prevencije društveno neprihvatljivih ponašanje djece i mladih

-programi zaštite i očuvanja zdravlja;

-programi zaštite i unaprjeđenja kvalitete života osoba s invaliditetom;

-programi poticanja socijalne integracije i jednakopravnosti djece s teškoćama u

razvoju i mladih s invaliditetom

-programi obrazovanja osoba o zdravom načinu života;

-programi zaštite žrtava i prevencije nasilja u obitelji, nasilja općenito i nasilja

posebno među mladima;

-programi unaprjeđenja zdravlja i socijalne sigurnosti općenito;

-programi zdravstvenog odgoja s područja zaštite reproduktivnog zdravlja, smanjenja rizičnih ponašanja, štetnih navika i prevencija svih vrsta ovisnosti, posebno među mladima,

-programi logopeda.

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva poziva, a koje nisu spomenute gore, također uzeti u obzir za financiranje.

Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

**Sljedeće vrste aktivnosti nisu prihvatljive za financiranje putem ovog poziva**:

-aktivnosti koje se ne smatraju aktivnostima za opće dobro,

-aktivnosti koje se odnose isključivo ili većinski na pojedinačno financiranje

sudjelovanja udruga na radionicama, seminarima, konferencijama i kongresima,

-aktivnosti koje se odnose isključivo ili većinski na pojedinačne stipendije za studije ili

radionice,

-aktivnosti koje se odnose isključivo ili većim dijelom na kapitalne investicije, kao što

su obnova ili izgradnja zgrade,

-aktivnosti koje se sastoje isključivo od istraživačkih akcija.

**2.4.Prihvatljivi troškovi koji će se financirati putem poziva**

Sredstvima ovog poziva mogu se financirati samo stvarni i prihvatljivi troškovi, nastali provođenjem programa/projekta/manifestacije u vremenskom razdoblju naznačenom u ovim Uputama i definiranom u Ugovoru. Prilikom ocjenjivanja programa/projekta/manifestacije, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova. Stoga je u interesu prijavitelja da dostavi realan proračun temeljen na realnim troškovima.

Prihvatljivi troškovi su troškovi koji su neposredno povezani uz provedbu pojedinih aktivnosti predloženog programa/projekta/manifestacije koje je imao korisnik financiranja, a koji ispunjavaju sve slijedeće kriterije:

-nastali su u razdoblju provedbe programa/projekta/manifestacije u skladu s ugovorom,

-moraju biti navedeni u ukupnom predviđenom proračunu programa/projekta/manifestacije,

-nužni su za provedbu programa/projekta/manifestacije koji je predmetom dodjele financijskih sredstava.

-mogu biti identificirani i provjereni te računovodstveno evidentirani kod korisnika financiranja prema važećim propisima o računovodstvu neprofitnih organizacija.

-trebaju biti umjereni, opravdani i usuglašeni sa zahtjevima racionalnog financijskog upravljanja.

Prihvatljivi troškovi mogu biti izravni i neizravni.

**2.4.1.Prihvatljivi izravni troškovi**

Prihvatljivim se smatraju sljedeći izravni troškovi korisnika financiranja:

-naknade osobama angažiranih na programu/projektu/manifestaciji koji odgovaraju stvarnim izdacima s uključenim porezima, doprinosima i drugim troškovima vezanim uz naknade, sukladno odredbama Pravilnika i Uredbe,

-putni troškovi i troškovi dnevnica za zaposlenike i druge osobe koje sudjeluju u programu/projektu/manifestaciji, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna,

-troškovi usluga pod uvjetom da su u skladu s tržišnim cijenama,

-troškovi kupnje ili iznajmljivanja opreme i materijala (novih ili rabljenih) namijenjenih isključivo za program/projekt/manifestaciju, pod uvjetom da su u skladu s tržišnim cijenama,

-ostali troškovi koji izravno proistječu iz programa/projekta/manifestacije.

**2.4.2.Prihvatljivi neizravni troškovi**

Pod neizravnim troškovima podrazumijevaju se troškovi koji nisu izravno povezani s provedbom programa/projekta/manifestacije, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi.

Vrijednost neizravnih troškova kao što su: energija, voda, uredski materijal, knjigovodstvene usluge, sitan inventar, telefon, pošta i drugi neizravni troškovi koji nisu povezani isključivo s provedbom programa/projekta/manifestacije ne smije biti viši od 20% ukupnog iznosa proračuna koji se traži iz proračuna Grada.

Vrijednost kupnje strojeva, opreme, namještaja i manjih adaptacijskih radova ne smije premašiti 10% ukupnih prihvatljivih troškova projekta.

Grad Ivanić-Grad sufinancirat će samo troškove koji su navedeni kao prihvatljivi u Uputama za prijavitelje. Prijave u kojima se od Grada Ivanić-Grada traži sufinanciranje troškova koji nisu navedeni kao prihvatljivi u Uputama za prijavitelje, neće zadovoljiti propisane uvjete na Natječaj i neće biti uzete u daljnje razmatranje.

**2.5. Neprihvatljivi troškovi koji se ne mogu financirati putem ovog poziva**

U neprihvatljive troškove programa/projekta/manifestacije spadaju:

- ulaganja u kapital ili kreditna ulaganja, jamstveni fondovi,

- troškovi kupnje strojeva, opreme, namještaja i manjih adaptacijskih radova ako

premašuju vrijednost od 10% ukupnih prihvatljivih troškova projekta

- kazne, financijske globe i troškovi sudskih sporova

- troškovi kamata na dug,

- doprinosi za dobrovoljna zdravstvena ili mirovinska osiguranja koja nisu obvezna

prema nacionalnom zakonodavstvu,

- plaćanje neoporezivih bonusa zaposlenima,

- bankovne pristojbe za otvaranje i vođenje računa, naknade za financijske transfere i

druge pristojbe u potpunosti financijske prirode,

- troškovi koji su već bili financirani iz javnih izvora odnosno troškovi koji se u

razdoblju provedbe projekta/programa/manifestacije financiraju iz drugih javnih

izvora i po posebnim propisima kada je u pitanju ista aktivnost, koja se provodi na

istom području, u isto vrijeme i za iste korisnike, osim ako se ne radi o

koordiniranom sufinanciranju iz više različitih javnih izvora,

- troškovi reprezentacije, hrane i alkoholnih pića, osim u slučaju kada se kroz

pregovaranje s nadležnim upravnim odjelom Grada Ivanić-Grada dio tih troškova

može priznati kao prihvatljiv trošak,

- troškovi smještaja, osim u slučaju višednevnih programa kada se kroz pregovaranje

s nadležnim upravnim odjelom Grada Ivanić-Grada dio tih troškova može priznati

kao prihvatljiv trošak,

- troškovi koji nisu predviđeni ugovorom i

- drugi troškovi koji nisu u neposrednoj povezanosti sa sadržajem i ciljevima projekta.

**2.2. KAKO SE PRIJAVITI?**

Prijave se dostavljaju isključivo na propisanim obrascima za prijavu , koji su zajedno s Pravilnikom o financiranju udruga i drugih neprofitnih organizacija iz Proračuna Grada Ivanić-Grada i ovim Uputama za prijavitelje dio natječajne dokumentacije i dostupni na službenim stranicama Grada Ivanić-Grada:

www.ivanić-grad.hr

Prijave se dostavljaju u papirnatom i elektroničkom obliku (na CD-u ili USB sticku - word/excel format).

Obrasce je potrebno ispuniti računalom. Rukom ispisani obrasci neće biti uzeti u razmatranje.

Prijave koje nisu dostavljene u papirnatom i elektroničkom obliku na propisanim obrascima za prijavu, u propisanom roku, popunjene na računalu, koje nisu potpisane i ovjerene, nepotpune prijave i prijave koje ne sadrže obvezne priloge, smatrat će se nevažećima te se neće razmatrati.

Prijava se smatra potpunom ukoliko sadrži sve **obrasce za prijavu i obvezne priloge** kako je navedeno u Javnom pozivu.

**(1) Obvezni obrasci za prijavu programa(projekta/manifestacije:**

1. Obrazac opisa programa/ projekta/manifestacije (popunjen, potpisan i ovjeren pečatom prijavitelja)
2. Obrazac proračuna programa/ projekta/manifestacije (popunjen, potpisan i ovjeren pečatom prijavitelja)
3. Obrazac izjave o partnerstvu, ako se program/ projekt/manifestacija provodi u partnerstvu (popunjen, potpisan i ovjeren pečatom prijavitelja)
4. Obrazac izjave o nepostojanju dvostrukog financiranja(popunjen, potpisan i ovjeren pečatom prijavitelja)
5. Obrazac izjave o programima ili projektima udruge financiranih iz javnih izvora
6. Obrazac životopisa voditelja programa/ projekta/manifestacije(popunjen i potpisan)

**(2)Obvezni prilozi:**

Uz Obrasce za prijavu programa/projekta/manifestacije prijavitelji su dužni priložiti i sljedeće priloge:

1.Dokaz o registraciji udruge/organizacije civilnog društva-preslika izvatka o registraciji udruge/organizacije civilnog društva iz odgovarajućeg registra ili ispis elektronske stranice sa svim podacima udruge u Registru udruga,

2.Dokaz o registraciji udruge/organizacije civilnog društva u Registru neprofitnih organizacija-ispis elektronske stranice Registra neprofitnih organizacija,

3.Dokaz da se udruga/organizacija civilnog društva svojim Statutom opredijelila za područja djelovanja koja su predmet financiranja-preslika izvatka iz Statuta o području djelovanja udruge/organizacije civilnog društva ovjerena pečatom i potpisom osobe ovlaštene za zastupanje,.

4.Dokaz da je program/projekt/manifestaciju koja se predlaže za financiranje putem prijave na Javni poziv prihvatilo nadležno tijelo kroz usvajanje godišnjeg programa rada udruge/organizacije civilnog društva - Zapisnik sa sjednice nadležnog tijela,

5.Dokaz o transparentnom financijskom poslovanju udruge/organizacije civilnog društva - Ispis Godišnjeg financijskog izvješća udruge/organizacije civilnog društva iz Registra neprofitnih organizacija (RNO) i to:

* za obveznike dvojnog knjigovodstva: Godišnje izvješće o prihodima i rashodima i Bilanca za 2019. godinu,
* za obveznike jednostavnog knjigovodstva: Godišnje financijsko izvješće o primicima i izdacima za 2019. godinu;

6.Dokaz da se protiv udruge/organizacije civilnog društva i osobe ovlaštene za zastupanje udruge/organizacije civilnog društva ne vodi kazneni postupak i nije pravomoćno osuđena za prekršaje ili kaznena djela definirana Uredbom:

- Uvjerenje nadležnog suda da se protiv udruge/organizacije civilnog društva ne vodi kazneni postupak, ne starije od šest mjeseci;

- Uvjerenje nadležnog suda da se protiv osobe ovlaštene za zastupanje udruge/organizacije civilnog društva ne vodi kazneni postupak, ne starije od šest mjeseci;

7.Dokaz da udruga/organizacija civilnog društva nema dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunu Grada Ivanić-Grada - potvrda Ministarstva financija/Porezne uprave o stanju javnog dugovanja za udruge/organizacije civilnog društva i partnere (ako se program/ projekt/manifestacija provodi u partnerstvu).

Obvezne priloge-dokaze navedene u podtočci 5., 6. i 7., dostavljaju samo one udruge/organizacije civilnog društva koje, nakon provedenog postupka, budu pozvane na sklapanje ugovora o financiranju programa/projekta/manifestacije.

S udrugama/organizacijama civilnog društva koje, nakon provedenog postupka, budu pozvane na sklapanje ugovora o financiranju programa/projekta/manifestacije a ne dostave obvezne priloge-dokaze navedene u podtočci 5., 6. i 7., neće se sklopiti ugovor i njihovi programi/projekti/manifestacije neće se financirati.

**2.1.Sadržaj Obrasca opisa programa/projekta/manifestacije**

Obrazac opisa programa/projekta/manifestacije dio je obvezne natječajne dokumentacije a sadrži podatke o prijavitelju, partnerima (ukoliko je primjenjivo) te sadržaju programa/projekta/manifestacije koji se predlaže za financiranje.

Obrasci u kojima nedostaju podaci vezani uz sadržaj programa/projekta/manifestacije neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko obrazac proračuna sadrži gore navedene nedostatke, prijava će se smatrati nevažećom

**2.2.Sadržaj obrasca Proračuna** **programa/projekta/manifestacije**

Obrazac proračuna programa/projekta/manifestacije dio je obvezne natječajne dokumentacije i sadrži podatke o svim izravnim i neizravnim troškovima programa/projekta/manifestacije, kao i o bespovratnim sredstvima koja se traže od Grada Ivanić-Grada.

Prijava u kojima nedostaje Obrazac proračuna programa/projekta/manifestacije

neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko obrazac proračuna sadrži gore navedene nedostatke, prijava će se smatrati nevažećom.

**2.2.3.Gdje poslati prijavu?**

Obvezne obrasce za prijavu i svu drugu propisanu dokumentaciju, potrebno je poslati u papirnatom (jedan izvornik) i elektroničkom obliku (na CD-u ili USB sticku).

Prijava u papirnatom obliku sadržava sve obvezne obrasce za prijavu vlastoručno potpisane od strane osobe ovlaštene za zastupanje i ovjerene službenim pečatom udruge/organizacije te sve druge obvezne priloge.

Prijava u elektroničkom obliku (na CD-u ili USB sticku ) sadržajno mora biti identična onoj u papirnatom obliku. Prijava u elektroničkom obliku dostavlja se na CD-u ili USB sticku, u prilogu prijave u papirnatom obliku.

Izvornik prijave se šalje preporučeno poštom ili se dostavlja osobno (predaja zatvorene omotnice s propisanom dokumentacijom u urudžbenom uredu Gradske uprave Grada Ivanić-Grada, Park hrvatskih branitelja 1, Ivanić-Grad, soba 1).

Prijave se šalju na sljedeću adresu:

Grad Ivanić-Grad

Upravni odjel za lokalnu samoupravu, pravne poslove i društvene djelatnosti

Park hrvatskih branitelja 1

10310 Ivanić-Grad,

s naznakom:

„Prijava na Javni poziv za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta,civilnog društva,zdravstva i socijalne zaštite iz proračuna Grada Ivanić-Grada za 2020. godinu-NE OTVARATI prije sastanka Povjerenstva za otvaranje prijava i provjeru propisanih uvjeta Javnog poziva“.

Prijave se dostavljaju isključivo na propisanim obrascima za prijavu koji su dostupni na mrežnim stranicama Grada Ivanić-Grada www.ivanic-grad.hr

Udruga/organizacija civilnog društva može prijaviti više od jednog programa/projekta/manifestacijes time da za svaki dodatni program/projekt/manifestaciju dostavlja sve obvezne obrasce za prijavu.

Ista udruga/organizacija civilnog društva može biti partner na više programa/projekata/manifestacija.

Prijave dostavljene na neki drugi način (npr. faksom ili elektroničkom poštom) ili dostavljene na drugu adresu bit će odbijene.

**2.2.4.Rok za slanje prijave**

Rok za podnošenje prijava prijedloga programa/projekta/manifestacija na ovaj Javni poziv je od 10.siječnja 2020.godine do 10.veljače 2020.godine.

Sve prijave dostavljene izvan roka za podnošenje neće biti uzete u razmatranje.

**2.2.5.Kome se obratiti ukoliko imate pitanja?**

Informacije vezane uz javni poziv mogu se dobiti na telefon 01 2831 365 ili zatražiti elektroničkim putem, slanjem upita na sljedeću adresu:mario.birsic@ivanic-grad.hr i to najkasnije 15 dana prije isteka roka za podnošenje prijava na javni poziv.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a odgovori na najčešće postavljena objavit će se na mrežnoj stranici Grada Ivanić-Grada: www.ivanic-grad.hr i to najkasnije 7 dana prije isteka javnog poziva.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**2.3.** **PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE UVJETE NATJEČAJA/POZIVA**

Na prijedlog Upravnog odjela za lokalnu samoupravu, pravne poslove i društvene djelatnosti Grada Ivanić-Grada, gradonačelnik imenuje Povjerenstvo za otvaranje prijava i provjeru propisanih uvjeta javnog poziva koje utvrđuje da li prijave zadovoljavaju propisane formalne uvjete javnog poziva. Povjerenstvo ima predsjednika i 2 člana.

Sve prijave koje zadovolje propisane uvjete javnog poziva biti će upućene na stručno ocjenjivanje.

Kako bi prijava na javni poziv zadovoljila propisane uvjete te bila proslijeđena u daljnju proceduru mora zadovoljiti sve uvjete navedene u Obrascu za utvrđivanje propisanih uvjeta prijave na Javni poziv za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz Proračuna Grada Ivanić-Grada za 2020. godinu.

|  |  |  |  |
| --- | --- | --- | --- |
|  | **OBRAZAC ZA PROVJERU ISPUNJAVANJA PROPISANIH UVJETA PRIJAVE NA Javni poziv za ostvarivanje prava na financiranje programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz Proračuna Grada Ivanić-Grada za 2019. godinu** |  |  |
|  | **Propisani (formalni) uvjeti:** | **DA** | **NE** |
| 1 | Prijava je zaprimljena u zatvorenoj omotnici |  |  |
| 2 | Prijava je dostavljena na pravi javni poziv |  |  |
| 3 | Prijava je dostavljena u zadanome roku |  |  |
| 4 | Prijava je dostavljena u papirnatom obliku |  |  |
| 5 | Prijava je dostavljena u elektronskom obliku (na CD-u ili USB sticku) |  |  |
| 6 | Prijava je napisana na hrvatskom jeziku i ispunjena računalom |  |  |
| 7 | Prijavitelj (i partneri) su prihvatljivi sukladno uvjetima javnog poziva |  |  |
| 8 | Prijava sadrži Obrazac opisa programa/projekta/manifestacije, potpisan i ovjeren |  |  |
| 9 | Prijava sadrži Obrazac proračuna programa/projekta/manifestacije, potpisan i ovjeren |  |  |
| 10 | Prijava sadrži Obrazac izjave o nepostojanju dvostrukog financiranja, potpisan i ovjeren |  |  |
| 11 | Prijava sadrži Obrazac izjave o programima/projektima/manifestacijama udruga financiranih iz javnih izvora, |  |  |
| 12 | Prijava sadrži Obrazac izjave o partnerstvu, potpisan i ovjeren (ako je primjenjivo) |  |  |
| 13. | Prijava sadrži Obrazac životopisa voditelja programa/projekta/manifestacije, potpisan |  |  |
| 14. | Udruga djeluje najmanje godinu dana zaključno s danom objave Javnog poziva u području aktivnosti za koju prijavljuje program |  |  |
| 15 | Prijava sadrži dokaz da je prijavitelj upisan u Registar udruga odnosno drugi odgovarajući registar (preslika iz nadležnog registra), |  |  |
| 16 | Prijava sadrži dokaz da je prijavitelj upisan u Registar neprofitnih organizacija odnosno drugi odgovarajući registar (preslika iz Registra neprofitnih organizacija), |  |  |
| 17 | Prijava sadrži dokaz da se prijavitelj u svom statutu opredijelio za obavljanje aktivnosti koje su predmet financiranja (preslika izvoda iz Statuta, ovjerena i potpisana), |  |  |
| 18 | Prijava sadrži dokaz da je program/projekt/manifestaciju koji je prijavljen na Javni poziv prihvatilo nadležno tijelo udruge/organizacije civilnog društva kroz usvajanje godišnjeg programa rada (Zapisnik sa sjednice nadležnog tijela), |  |  |
| 19 | Zatraženi iznos sredstava je unutar financijskih pragova postavljenih u javnom pozivu/natječaju |  |  |
| 20 | Lokacija i korisnici provedbe programa/projekta/manifestacije su prihvatljivi |  |  |
|  |  |  |  |

**Cilj postupka**

Cilj postupka je isključiti iz daljnje obrade one prijave koje ne zadovoljavaju propisane formalne (administrativne) uvjete natječaja.

Provjera ispunjavanja propisanih (formalnih) uvjeta ovog natječaja/poziva izvršiti će se u roku od 7 dana od dana isteka roka za podnošenje prijava na ovaj poziv

Prijavitelji čije prijave ne zadovoljavaju propisane (formalne) uvjete ovog natječaja/poziva biti će putem Upravnog odjela za lokalnu samoupravu, pravne poslove i društvene djelatnosti obaviješteni o tome pisanim putem u roku od 8 dana od dana donošenja odluke Povjerenstva za otvaranje prijava i provjeru propisanih uvjeta javnog natječaja/poziva, nakon čega prijavitelji mogu u roku od 8 dana od

dana primitka obavijesti o tome podnijeti prigovor pročelniku Upravnog odjela za lokalnu samoupravu, pravne poslove i društvene djelatnosti. Pročelnik će o prigovoru odlučiti u roku od tri dana od dana primitka prigovora te će u slučaju prihvaćanja prigovora prijava biti upućena u daljnju proceduru a u slučaju neprihvaćanja bit će odbijena.

Upravni odjel za lokalnu samoupravu, pravne poslove i društvene djelatnosti ima pravo zatražiti dopunu odnosno ispravak prijave s potrebnim podacima ili prilozima ukoliko prijave imaju manje nedostatke koje ne utječu na sadržaj bitan za ocjenjivanje prijave. Dopuna odnosno ispravak bit će zatražen putem elektroničke pošte. Prijavitelj u tom slučaju ima rok od 3 (tri) dana za dopunu ili ispravak prijave koji teče od dana dostave obavijesti.

Ako prijavitelji dostave traženo u propisanom roku, smatrat će se da su zadovoljili propisane uvjete.

**(B) PROCJENA PRIJAVA KOJE SU ZADOVOLJILE PROPISANE UVJETE NATJEČAJA/POZIVA**

Na prijedlog Upravnog odjela za lokalnu samoupravu, pravne poslove i društvene djelatnosti, Gradonačelnik imenuje ocjenjivačko povjerenstvo za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2020. godinu kao nezavisno stručno ocjenjivačko tijelo.

Povjerenstvo ima predsjednika i 2 člana. Povjerenstvo za ocjenjivanje razmatra i ocjenjuje prijave koje su ispunile propisane (formalne) uvjete javnog poziva. Svaka pristigla i zaprimljena prijava ocjenjuje se temeljem obrasca za ocjenu programa/projekta/manifestacije, koji je sastavni dio natječajne dokumentacije.

Minimalni bodovni prag prema bodovnom kriteriju obrasca za ocjenu da bi prijedlog programa/projekta/manifestacije mogao ući u izbor za dodjelu raspoloživih financijskih sredstava sukladno uvjetima natječaja/poziva je 61 bod od maksimalnih 100 bodova.

**OBRAZAC ZA PROCJENU KVALITETE PRIJAVE:**

Evaluacijski kriteriji podijeljeni su u nekoliko područja procjene. Svakom području procjene dodjeljuje se bodizmeđu 1 i 5, sukladno sljedećim kategorijama ocjenjivanja: 1 = nedovoljno, 2 = dovoljno, 3 = dobro, 4 = vrlo dobro, 5 = odlično.

|  |  |  |
| --- | --- | --- |
| **A. Institucionalna sposobnost prijavitelja/partnera** | **Mogući broj bodova (20)** | **Ostvareni broj bodova** |
| A.1 Prijavitelj ima dovoljno iskustva i stručnog kapaciteta, sposobnosti i vještina za provođenje planiranih aktivnosti projekata/programa/manifestacija u Gradu Ivanić-Gradu ? | **5x2=10** |  |
| A.2 Imaju li prijavitelj i partner(i) dovoljno upravljačkog kapaciteta (uključujući osoblje, opremu i sposobnost vođenja proračuna projekta/programa)? | **5** |  |
| A.3 Postoji li jasna struktura upravljanja projektom/programom? Je li jasno definiran projektni tim i obveze njegovih članova? | **5** |  |
| **A. ukupan broj bodova (maksimalan broj bodova 20)** | **20** |  |
| **B. Relevantnost projekta/programa** | **Mogući broj bodova (35)** | **Ostvareni broj bodova** |
| B.1 Ciljevi projekta/programa/manifestacije su definirani i realno postavljeni i u skladu su s prioritetnim područjima javnog poziva i doprinose ukupnom razvoju grada u skladu sa strategijom razvoja Grada Ivanić-Grada? | **5** |  |
| B.2 Da li program/projekt/manifestacija odgovara na uočene probleme i potrebe građana Grada Ivanić-Grada te nudi kvalitetan način njihova rješavanja? | **5x2=10** |  |
| B.3 Aktivnosti na provođenju projekta/programa/manifestacije su jasno definirane, opravdane, razumljive, provedive i usklađene s uočenim potrebama Grada Ivanić-Grada? | **5x2=10** |  |
| B.4Jesu li rezultati provođenja  projekta/programa/manifestacije jasno određeni i hoće li aktivnosti dovesti do ostvarivanja rezultata? | **5** |  |
| B.5 Ima li projekt/program/manifestacija jasno definirane korisnike (broj, dob, spol i sl.)? | **5** |  |
| **B. ukupan broj bodova (maksimalan broj bodova 35)** | **35** |  |
| **C. Proračun (troškovi)** | **Mogući broj bodova (25)** | **Ostvareni broj bodova** |
| C.1 Jesu li troškovi projekta/programa/manifestacije realni u odnosu na određene rezultate i predviđeno vrijeme trajanja? | **5x2=10** |  |
| C.2 Jesu li troškovi usklađeni s planiranim aktivnostima projekta/programa/manifestacije? | **5x2=10** |  |
| C.3 Projekt/program/manifestacija se financira iz različitih izvora | **5** |  |
| **C. ukupan broj bodova (maksimalan broj bodova 25)** | **25** |  |
| **D. Prednost u financiranju** | **Mogući broj bodova (20)** | **Ostvareni broj bodova** |
| D.1 U provedbu projekta/programa/manifestacije prijavitelj je uključio volontere s područja Grada Ivanić-Grada:do 3 volontera ocjena 2, od 4 do 6 volontera ocjena 3, od 7 do 10 volontera ocjena 4, više od 10 volontera ocjena 5. | **5** |  |
| D.2 Aktivnosti projekta/programa/manifestacije su inovativne i kreativne i kao takve mogu biti primjer dobre prakse ostalim udrugama. | **5** |  |
| D.3 U provedbu projekta/programa/aktivnosti prijavitelj je uključio i dodatne partnere čija je uloga u provedbi jasno obrazložena :jedan partner ocjena 4, dva i više partnera ocjena 5. | **5** |  |
| D.4 Provođenje projekta,programa/manifestacije prijavitelja prepoznato je na nivou šire zajednice te promovira Grad Ivanić-Grad u Republici Hrvatskoj. | **5** |  |
| **D. ukupan broj bodova (maksimalan broj bodova 20)** | **20** |  |
| **UKUPNO (maksimalan broj bodova 100)** |  |  |

**Opisna ocjena projekta/programa**

|  |
| --- |
|  |

Opisna ocjena programa/projekta/manifestacije treba biti sukladna broju bodova iz brojčane ocjene.

Svaki član Ocjenjivačkog povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2020. godinu samostalno ocjenjuje pojedine prijave, upisujući svoja mišljenja o vrijednosti prijavljenih programa/projekata/manifestacija ocjenom od 1 do 5 za svako postavljeno pitanje u obrascu za procjenu i to za svaki pojedinačni program/projekt/manifestaciju.

Ocjenjivačko povjerenstvo donosi bodovnu - rang listu zbrajanjem bodova te izračunom aritmetičke sredine tih bodova koja se upisuje u skupni obrazac pojedine prijave i predstavlja ukupni broj bodova koji je program/projekt/manifestacija ostvarila.

Na osnovi ukupnog broja ostvarenih bodova Ocjenjivačko povjerenstvo sastavlja bodovnu - rang listu od prijave s najvećim brojem bodova prema prijavi s najmanjim brojem bodova po pojedinom prioritetnom području čiji zatraženi iznosi ukupno ulaze u okvir dostatnih i raspoloživih financijskih sredstava sukladno uvjetima natječaja/poziva, te prijedlog upućuje nadležnom odjelu. Uzimajući u obzir sve činjenice, Odluku o prijedlogu dodjele financijskih sredstava namijenjenih financiranju programa/projekata/manifestacija od interesa za opće dobro iz proračuna Grada Ivanić-Grada u 2020. godini temeljem Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2020.godinu, donosi pročelnik Upravnog odjela za lokalnu samoupravu, pravne poslove i društvene djelatnosti Grada Ivanić-Grada**.**

**2.4.OBAVIJEST O DONESENOJ ODLUCI O DODJELI FINANCIJSKIH SREDSTAVA**

Nakon donošenja Odluke o prijedlogu dodjele financijskih sredstava namijenjenih financiranju programa/projekata/manifestacija od interesa za opće dobro, Upravni odjel za lokalnu samoupravu, pravne poslove i društvene djelatnosti će na mrežnim stranicama Grada javno objaviti rezultate javnog poziva s podacima o prijaviteljima, programima/projektima/manifestacijama kojima su odobrena financijska sredstva i odobrenim financijskim iznosima.

Upravni odjel za lokalnu samoupravu, pravne poslove i društvene djelatnosti će u roku od 8 dana od donošenja odluke o prijedlogu dodjele financijskih sredstava namijenjenih financiranju programa/projekata/manifestacija od interesa za opće dobro obavijestiti prijavitelje čiji programi/projekti/manifestacije nisu prihvaćeni za financiranje o razlozima nefinanciranja njihovog programa/projekta/manifestacije, uz navođenje ostvarenog broja bodova po pojedinim kategorijama ocjenjivanja i obrazloženja Povjerenstva za ocjenjivanje.

Prijavitelji koji su nezadovoljni odlukom o prijedlogu dodjele financijskih sredstava namijenjenih financiranju programa/projekata/manifestacija od interesa za opće dobro mogu podnijeti prigovor na odluku.

Prigovor se može podnijeti isključivo na natječajni postupak.

Prigovor se ne može podnijeti na odluku o visini dodijeljenih sredstava ili neodobravanju sredstava.

Prigovori se podnose Upravnom odjelu za lokalnu samoupravu, pravne poslove i društvene djelatnosti u pisanom obliku, u roku od 8 dana od dana dostave pisane obavijesti o rezultatima javnog poziva/natječaja. Rok za donošenje Odluke po prigovoru je 8 dana od dana primitka prigovora.

Prigovor ne odgađa izvršenje odluke i daljnju provedbu postupka po ovom javnom pozivu.

Odluku po prigovoru donosi gradonačelnik Grada Ivanić-Grada koji donosi i konačnu Odluku o dodjeli financijskih sredstava namijenjenih financiranju programa/projekata/manifestacija od interesa za opće dobro iz Proračuna Grada Ivanić-Grada u 2020. godini

**2.5. UGOVARANJE**

Sa svim prijaviteljima kojima su odobrena financijska sredstva Grad će potpisati Ugovor o financiranju programa/projekata/manifestacija najkasnije 30 dana od dana donošenja konačne Odluke o dodjeli financijskih sredstava namijenjenih financiranju programa/projekata/manifestacija od interesa za opće dobro iz proračuna Grada Ivanić-Grada u 2020. godini a u skladu s Pravilnikom o financiranju javnih potreba iz Proračuna Grada Ivanić-Grada.

Financijske potpore isplatiti će se prijaviteljima za provedbu programa/projekta/manifestacije po modelu plaćanja koji će se utvrditi ugovorom.

Za svaku isplatu potpore prijavitelj kojem su odobrena sredstva treba dostaviti pismeni Zahtjev Upravnom odjelu za lokalnu samoupravu, pravne poslove i društvene djelatnosti temeljem kojeg će se potpora isplatiti što je ujedno i potvrda da prihvaća potporu, preuzima odgovornost za provedbu programa/projekta/manifestacije i najavljuje njegovu provedbu.

**2.6.PRAĆENJE PROVEDBE ODOBRENIH I FINANCIRANIH PROGRAMA /PROJEKATA/MANIFESTACIJA**

Upravni odjel za lokalnu samoupravu, pravne poslove i društvene djelatnosti će u suradnji s korisnikom financiranja, radi poštivanja načela transparentnosti korištenja proračunskih sredstava i mjerenja vrijednosti rezultata i učinaka realiziranih programa/projekata/manifestacija u odnosu na uložena sredstva, pratiti provedbu financiranih programa/projekata/manifestacija, sukladno važećim propisima i Pravilniku o financiranju javnih potreba iz Proračuna Grada Ivanić-Grada.

Praćenje će se vršiti odobravanjem opisnih i financijskih izvještaja korisnika sredstava te kontrolom “na licu mjesta” od strane službenika nadležnog Upravnog odjela Grada, u dogovoru s korisnikom sredstava.

Izvještaji koje je korisnik dužan dostaviti, na propisanim obrascima i u propisanim rokovima utvrđenim Ugovorom, su opisni i financijski izvještaj.

Obrasci opisnog i financijskog izvještaja objavljeni su na mrežnim stranicama Grada Ivanić-Grada.

Uz opisne izvještaje dostavljaju se popratni materijali kao što su isječci iz novina, video zapisi, fotografije i dr.

Prilikom podnošenja financijskog izvještaja, obvezno se dostavljaju i dokazi o nastanku troška podmirenog iz sredstava Grada (preslike faktura, ugovora o djelu ili ugovora o autorskom honoraru s obračunima istih) te dokazi o plaćanju istih (preslika naloga o prijenosu ili izvoda sa žiro računa).

2.7.INDIKATIVNI KALENDAR NATJEČAJNOG POSTUPKA

|  |  |
| --- | --- |
| **Faze natječajnog postupka** | **Datum** |
| **Objava natječaja** | 10.01 2020. |
| **Rok za slanje prijava** | 10.02.2020. |
| **Rok za slanje pitanja vezanih uz javni poziv** | 27.01.2020. |
| **Rok za upućivanje odgovora na pitanja vezana uz javni poziv** | 03.02.2020. |
| **Rok za provjeru propisanih formalnih uvjeta javnog poziva** | 17.02.2020. |
| **Rok za slanje obavijesti o nezadovoljavanju propisanih formalnih uvjeta javnog poziva** | 25.02.2020. |
| **Rok za slanje prigovora na obavijest** **o** **prijavama koje se odbijaju iz razloga ne ispunjavanja propisanih formalnih uvjeta javnog poziva.** | Osam dana od dana primitka obavijesti |
| **Rok za objavu odluke pročelnika upravnog odjela o prijedlogu dodjele financijskih sredstava prijaviteljima** | 12.03.2020. |
| **Rok za slanje prigovora na odluku pročelnika upravnog odjela o prijedlogu dodjele financijskih sredstava prijaviteljima** | Osam dana od dana primitka obavijesti |
| **Rok za donošenje konačne odluke o prigovorima i konačne odluke gradonačelnika o dodjeli financijskih sredstava namijenjenih financiranju programa/projekata/manifestacija od interesa za opće dobro iz Proračuna Grada Ivanić-Grada u 2019. godini** | 30.03.2020. |
| **Rok za ugovaranje** | 30 dana od dana donošenja konačne odluke o financiranju programa/ projekta/manifestacije. |

Grad ima mogućnost ažuriranja ovog indikativnog kalendara.

Obavijest o tome kao i ažurirana tablica, objaviti će se na mrežnoj stranici Grada Ivanić-Grada: www.ivanic-grad.hr.

**Popis natječajne dokumentacije:**

1.Odluka o načinu raspodjele raspoloživih sredstava iz Proračuna Grada Ivanić-Grada za 2020. godinu namijenjenih financiranju programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva,zdravstva i socijalne skrbi u 2020.g.(KLASA:022-05/20-01/1, URBROJ:238/10-02-01-02/2-20-7 od 7.1.2020.) (pdf.format, [www.ivanic-grad.hr](http://www.ivanic-grad.hr))

2.Odluka o raspisivanju Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne skrbi za 2020.g. .(KLASA:022-05/20-01/1, URBROJ:238/10-02-01-02/2-20-8 od 7.1.2020.) (pdf.format, [www.ivanic-grad.hr](http://www.ivanic-grad.hr))

3. Javni poziv za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne skrbi za 2020.g. (KLASA:401-01/20-04/1, URBROJ:238/10-02-01-02/2-20-3 od 7.1.2020.)(pdf format, www.ivanic-grad.hr)

4. Upute za prijavitelje(pdf format., www.ivanic-grad.hr)

5. Obrazac opisa programa/projekta/manifestacije (popunjen, potpisan i ovjeren pečatom prijavitelja) – (word format, www.ivanic-grad.hr)

6. Obrazac proračuna programa/projekta/manifestacije, (popunjen, potpisan i ovjeren pečatom prijavitelja) – (excel format, [www.ivanic-grad.hr](http://www.ivanic-grad.hr))

7. Obrazac izjave o partnerstvu, ako se program/ projekt/manifestacija provodi u partnerstvu (popunjen, potpisan i ovjeren pečatom prijavitelja) (word format, www.ivanic-grad.hr)

8. Obrazac izjave o nepostojanju dvostrukog financiranja (popunjen, potpisan i ovjeren pečatom prijavitelja), (word format, www.ivanic-grad.hr)

9 Obrazac izjave o programima/projektima/manifestaciji udruge financiranih iz javnih izvora (popunjen, potpisan i ovjeren pečatom prijavitelja),(word format, www.ivanic-grad.hr)

10.Obrazac životopisa voditelja programa/projekta/manifestacije(popunjen i potpisan) (word format, www.ivanic-grad.hr)

11 Obrazac za ocjenu vrijednosti programa ( u ovim Uputama za prijavitelje)

12. Obrazac ugovora (word format, www.ivanic-grad.hr)

13. Obrazac za opisni izvještaj (popunjen, potpisan i ovjeren pečatom prijavitelja) (word format, www.ivanic-grad.hr)- dostavlja se u roku utvrđenom Ugovorom!

14 Obrazac za financijski izvještaj (popunjen, potpisan i ovjeren pečatom prijavitelja) (excel format, www.ivanic-grad.hr- dostavlja se u roku utvrđenom Ugovorom!

Dodatna dokumentacija:

Pravilnik o financiranju javnih potreba iz Proračuna Grada Ivanić-Grada (pdf.format, www.ivanić-grad.hr)

Strategija ekonomskog razvoja grada za razdoblje 2014- 2020 – Ivanić-Grad 2020 – Velikim koracima naprijed u 21. stoljeće ,([www.ivanić-grad.hr](http://www.ivanić-grad.hr))

Strategija razvoja turizma Grada Ivanić-Grada za razdoblje 2018.-2023. godine, ([www.ivanić-grad.hr](http://www.ivanić-grad.hr))

KLASA:401-01/20-04/1

URBROJ:238/10-02-01-02/2-20-4

U Ivanić-Gradu 7.1.2020.g.